फतेहाबाद. चर्चित पिंकी मर्डर केस में गुरुवार को अतिरिक्त जिला एवं सत्र न्यायधीश ने 7 लोगों को उम्रकैद की सजा सुनाई। इनमें सुंदर, टोनी, टीटू, प्रदीप, रूपा, मुकेश व दीपा शामिल हैं। सभी पर 22-22 हजार रुपये जुर्माना भी लगाया है। 8 आरोपियों को संदेह का लाभ देते हुए बरी कर दिया।
25 अप्रैल, 2014 को ठाकर बस्ती निवासी पिंकी की उसके घर पर ही धारदार हथियारों से हत्या कर दी थी। मृतक के भांजे विक्रम ने आरोप लगाया था कि सोनू व सुंदर ने उसके साथ झगड़ा किया था और इस दौरान उसके मामा पिंकी ने उसे छुड़वाया था। इसी रंजिश के चलते हत्या हुई। इस घटना से शहर में तनाव पैदा हो गया था और कई घरों पर पथराव व तोड़फोड़ हुई थी।
hin_Deva hin_Deva